
Grozījumi Sporta likumā
Izdarīt Sporta likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 23. nr.; 2004, 5. nr.; 2005, 14. nr.; 2006, 24. nr.; 2009, 6., 13. nr.; Latvijas Vēstnesis, 2016, 31., 82. nr.; 2017, 128. nr.; 2018, 111. nr.; 2021, 129.A nr.; 2022, 83.A nr.) šādus grozījumus:
13. pantā:
· izslēgt pirmās daļas otro teikumu;
· izteikt ceturto daļu šādā redakcijā:
· "(4) Latvijā atzītajām sporta federācijām, kā arī biedrībai "Latvijas Olimpiskā komiteja" un biedrībai "Latvijas Sporta federāciju padome" ir tiesības saņemt finanšu līdzekļus no valsts budžeta minēto sporta organizāciju funkciju un valsts deleģēto  uzdevumu nodrošināšanai, kā arī sporta pasākumiem un augstas klases sasniegumu sportam. Kārtību, kādā tiek piešķirti valsts budžeta līdzekļi minētajām sporta organizācijām, nosaka Ministru kabinets."
Likums stājas spēkā 2024. gada 1. janvārī.

